CELEX: 52011XX0217(01)
Language: fi
Date: 2010-12-20 00:00:00
Title: Päätös N:o 889, tehty 20 päivänä joulukuuta 2010 , menettelyn aloittamisesta luvan myöntämiseksi maanalaisten luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 artiklan 1 kohdan 3 alakohdan mukaisesti alueella 5 Biala, joka sijaitsee Rusin, Targovishen ja Veliko Tarnovon alueella, sekä luvan myöntämistä koskevasta kilpailuilmoituksesta

17.2.2011   
            
            
               FI
            
            
               Euroopan unionin virallinen lehti
            
            
               C 50/14
            
         PÄÄTÖS N:o 889,
   tehty 20 päivänä joulukuuta 2010,
   menettelyn aloittamisesta luvan myöntämiseksi maanalaisten luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 artiklan 1 kohdan 3 alakohdan mukaisesti alueella 5 Biala, joka sijaitsee Rusin, Targovishen ja Veliko Tarnovon alueella, sekä luvan myöntämistä koskevasta kilpailuilmoituksesta
   2011/C 50/08
   BULGARIAN TASAVALTA
   MINISTERINEUVOSTO
   Maanalaisista luonnonvaroista annetun lain 5 artiklan 2 kohdan, 42 artiklan 1 kohdan 1 alakohdan ja 44 artiklan 3 kohdan nojalla, ottaen huomioon energialain 4 artiklan 2 kohdan 16 alakohdan ja 1 pykälän 24a momentin,
   MINISTERINEUVOSTO ON PÄÄTTÄNYT SEURAAVAA:
   
               1.
            
            
               Aloitetaan menettely luvan myöntämiseksi raakaöljyn ja maakaasun etsimiseksi ja tutkimiseksi Rusin, Targovishen ja Veliko Tarnovon alueeseen kuuluvalla alueella 5 Biala, jonka pinta-ala on 2 042 km2 ja jonka maantieteelliset koordinaatit ovat liitteen mukaisesti pisteestä nro 1 pisteeseen nro 4.
            
         
               2.
            
            
               Edellä 1 kohdassa tarkoitettu lupa myönnetään tarjouskilpailumenettelyllä.
            
         
               3.
            
            
               Etsintä- ja tutkimuslupa on voimassa viisi vuotta etsintä- ja tutkimussopimuksen voimaantulopäivästä, ja voimassaoloaikaa on oikeus pidentää maanalaisista luonnonvaroista annetun lain 31 artiklan 3 kohdan mukaisesti.
            
         
               4.
            
            
               Määräaika tarjouskilpailuasiakirjojen ostolle päättyy 120. päivänä (klo 17:00) siitä, kun tämä päätös on julkaistu Euroopan unionin virallisessa lehdessä.
            
         
               5.
            
            
               Määräaika tarjouskilpailuun osallistumista koskevan ilmoituksen jättämiselle päättyy 130. päivänä (klo 17:00) siitä, kun tämä päätös on julkaistu Euroopan unionin virallisessa lehdessä.
               
            
         
               6.
            
            
               Määräaika tarjouskilpailuasiakirjojen mukaisten tarjousten jättämiselle päättyy 144. päivänä (klo 17:00) siitä, kun tämä päätös on julkaistu Euroopan unionin virallisessa lehdessä.
               
            
         
               7.
            
            
               Tarjouskilpailu ei edellytä henkilökohtaista läsnäoloa.
            
         
               8.
            
            
               Tarjouskilpailuasiakirjojen hinnaksi vahvistetaan 15 000 BGN. Tarjouskilpailuasiakirjat voi ostaa 4 kohdassa vahvistetun määräajan kuluessa talous-, energia- ja matkailuministeriöstä, huone 813. Osoite: Ministry of Economy, Energy and Tourism, ul. Triaditsa 8, Sofia, BULGARIA.
            
         
               9.
            
            
               Tarjouskilpailuun osallistuvien ehdokkaiden on täytettävä maanalaisista luonnonvaroista annetun lain 23 artiklan 1 kohdan vaatimukset.
            
         
               10.
            
            
               Tarjouskilpailuun osallistuvien ehdokkaiden tarjoukset arvioidaan ehdotettujen työohjelmien, ympäristönsuojelu- ja koulutustoimenpiteiden, bonusten sekä osallistujien hallinnollisten ja taloudellisten resurssien perusteella tarjouskilpailuasiasiakirjojen mukaisesti.
            
         
               11.
            
            
               Tarjouskilpailuun osallistumista varten on asetettava 20 000 BGN suuruinen vakuus, joka maksetaan ennen 5 kohdassa vahvistetun määräajan päättymistä tarjouskilpailuasiakirjoissa mainitulle talous- ja energia- ja matkailuministeriön pankkitilille.
            
         
               12.
            
            
               Jos ehdokasta ei hyväksytä tarjouskilpailuun, ehdokkaan antama vakuus palautetaan 14 päivän kuluessa päivämäärästä, jona hänelle on ilmoitettu asiasta.
            
         
               13.
            
            
               Valitun tarjouksen tekijän vakuus palautetaan sopimuksen allekirjoittamisen jälkeen ja muiden tarjouksen tekijöiden vakuudet palautetaan 14 päivän kuluessa siitä, kun ministerineuvoston päätös etsintä- ja tutkimusluvan myöntämisestä on julkaistu Bulgarian virallisessa lehdessä.
            
         
               14.
            
            
               Tarjouskilpailuun osallistumista koskevat ilmoitukset ja tarjouskilpailuehtojen mukaiset tarjoukset on toimitettava maanalaisista luonnonvaroista annetun lain 46 artiklan mukaisesti bulgarian kielellä talous- ja energia- ja matkailuministeriölle. Osoite: Ministry of Economy, Energy and Tourism, ul. Triaditsa 8, Sofia, BULGARIA.
            
         
               15.
            
            
               Tarjoukset on laadittava tarjouskilpailuasiakirjoissa esitettyjen vaatimusten ja ehtojen mukaisesti.
            
         
               16.
            
            
               Tarjouskilpailu järjestetään, vaikka siihen hyväksyttäisiin vain yksi ehdokas.
            
         
               17.
            
            
               Geologisiin toimiin ryhdytään sen jälkeen kun asianomainen toimivaltainen elin on arvioinut etsintää ja tutkintaa koskevien vuosittaisten työsuunnitelmien soveltuvuuden.
            
         
               18.
            
            
               Talous-, energia- ja matkailuministeri valtuutetaan:
               
                           18.1
                        
                        
                           toimittamaan tämä päätös julkaistavaksi Euroopan unionin virallisessa lehdessä, Bulgarian virallisessa lehdessä ja ministerineuvoston verkkosivulla;
                        
                     
                           18.2
                        
                        
                           järjestämään tarjouskilpailu.
                        
                     
         
               19.
            
            
               Tästä päätöksestä voidaan valittaa korkeimpaan hallinto-oikeuteen 14 päivän kuluessa siitä, kun se on julkaistu Euroopan unionin virallisessa lehdessä.
            
         
      
         
            Pääministerin puolesta
         
         Tsvetan TSVETANOV
      
      
         
            Ministerineuvoston pääsihteeri
         
         Rosen ZHELYAZKOV
      
      
         
            Talous-, energia- ja matkailuministeriön pääsihteeri
         
         Vladimir TUDZHAROV
      
      
         
            Talous-, energia- ja matkailuministeriön oikeudellisen osaston johtajan puolesta
         
         Ilona STOYKOVA
      
   
   
      LIITE
      
         20 päivänä joulukuuta 2010 tehdyn päätöksen N:o 889 1 kohdassa tarkoitettu
      
      
         LUETTELO MAANTIETEELLISISTÄ KOORDINAATEISTA
      
      Koordinaattijärjestelmä WGS 84
      
                  N:o
               
               
                  Maantieteellinen pituusaste
               
               
                  Maantieteellinen leveysaste
               
            
                  1
               
               
                  25,4671
               
               
                  43,6372
               
            
                  Valtion raja
               
            
                  2
               
               
                  26,0000
               
               
                  43,8827
               
            
                  3
               
               
                  26,0000
               
               
                  43,2964
               
            
                  4
               
               
                  25,4759
               
               
                  43,2918
               
            
                   
               
               
                   
               
               
                   
               
            
                  Kokonaispinta-ala – S = 2 042 m2